**BANK HISOBVARAG‘I SHARTNOMASI № {/contract\_number/}**

|  |  |  |
| --- | --- | --- |
| **{/contract\_date/}** |  | **{/bxo\_min\_address/}** |

“Biznesni rovojlantirish banki” ATB **{/bxo\_name/}** Nizomi hamda **{/date\_ishonchnoma/}** yildagi **{/number\_ishonchnoma/}** -son Bosh ishonchnoma asosida faoliyat yurituvchi **{/bxo\_name/}** boshqaruvchisi **{/bxo\_manager/}** hamda **{/client\_name/}** Ustaviga muvofiq faoliyat yurituvchi yuridik shaxs rahbari **{/client\_manager/}** ushbu shartnomani quyidagilar to‘g‘risida tuzdilar:

**1. Shartnoma predmeti**

1.1. Mazkur shartnoma bank tomonidan mijozga bank hisobvarag‘ini ochish, yuritish, mijoz hisobvarag‘iga kelib tushadigan pul mablag‘larni qabul qilish va kiritib qo‘yish, o‘tkazish va boshqa hisob-kitoblar hamda kassa xizmatini ko‘rsatish bilan bog‘liq munosabatlarni tartibga soladi.

1.2. Kredit va faktoring, moliyaviy lizing, qimmatbaho qog‘ozlar oldi-sotdisi, qimmatbaho qog‘ozlarni saqlash va hisobini yuritish, asosiy vositalarni ijaraga berish, hujjatlar va boshqa boyliklarni saqlash hamda anderrayting xizmatlarini ko‘rsatish, kafolat berish, xalqaro bank xizmatlari ko‘rsatish, mijoz bank hisobvarag‘iga masofadan xizmat ko‘rsatish, korporativ kartochkalar bo‘yicha xizmat ko‘rsatish, mijozlardan muddatli va jamg‘armali depozitlar jalb qilish alohida tuzilgan shartnomalar asosida amalga oshiriladi.

**2. Hisobvaraqdagi mablag‘larni tasarruf etish huquqlari va o‘tkazish asoslari**

2.1. Mijoz o‘z hisobvarag‘ida pul mablag‘larini erkin tasarruf qiladi. Bank mijozning hisobvarag‘idagi pul mablag‘larini uning topshirig‘i asosida o‘tkazadi. Mijozning roziligisiz hisobvaraqdagi pul mablag‘larini o‘tkazishga, to‘lashga sudning qarori, shuningdek amaldagi qonunchilikda va mazkur shartnomada belgilab qo‘yilgan holatlarda yo‘l qo‘yilishi mumkin.

2.2. Mijoz hisobvarag‘idan uning roziligisiz, Davlat byudjetiga, byudjetdan tashqari jamg‘armalarga shuningdek, akseptsiz to‘lovlarni o‘tkazish uchun hamda qonunchilikda ko‘zda tutilgan boshqa holatlarda hisobdan chiqarishga ruxsat etiladi.

2.3. Mijozning hisobvarag‘idagi pul mablag‘lari, unga qo‘yilgan barcha talablarni qondirish uchun yetarli bo‘lmagan taqdirda, pul mablag‘larni hisobdan chiqarish amaldagi qonun va qonun osti me’yoriy hujjatlariga muvofiq amalga oshiriladi.

**3. Taraflarning huquq va majburiyatlari**

**3.1. Bankning huquq va majburiyatlari:**

3.1.1. Bank masofadan turib hisobvaraq ochgan Mijozdan bank operatsiyalarni amalga oshirishdan oldin belgilangan shakldagi imzolar namunalari qo‘yilgan ikki dona varaqchani hamda yuridik shaxs nomidan pul-hisob-kitob hujjatlarini imzolash vakolatiga ega shaxsning shaxsini tasdiqlovchi hujjatni (pasport yoki uni o‘rnini bosadigan hujjat) taqdim etishini talab qiladi. Shaxsni tasdiqlovchi hujjatdan nusxa olinib, asli qaytarib beriladi.

3.1.2. Masofadan turib hisobvaraq ochgan Mijoz bankka tashrif buyurganda Bank mijozga “Bank xizmatlari uchun o‘rnatilgan tariflar”ni tanishtirishi lozim.

3.1.3. Mijoz tomonidan 3.1.1-bandda keltirilgan hujjatlar taqdim etilgandan so‘ng Bank mijozga bank operatsiyalarini (to‘lovlarni) amalga oshirishga ruxsat beradi.

3.1.4. To‘lovni amalga oshirish yoki pul mablag‘larni qabul qilishning qonuniyligini tasdiqlovchi hujjatlar Mijoz tomonidan taqdim qilinmagan yoki noto‘g‘ri rasmiylashtirilgan hujjatlar taqdim qilingan taqdirda bank bu hujjatlarni ijroga qabul qilmaslik huquqiga ega.

Mijoz (uning nomidan ishonchnomasiz faoliyat ko‘rsatish huquqiga ega shaxs) pochta manzili bo‘yicha mavjud bo‘lmaganda, atayin noto‘g‘ri hujjatlar taqdim etganda yoki qonun hujjatlariga muvofiq hujjatlar taqdim etmaganda yoxud identifikatsiyalash uchun zarur hujjatlarni taqdim etmaganda, bank mazkur operatsiyalarni bajarishni rad etishga haqli, mijozning hisobvarag‘iga tushgan pul mablag‘larini hisobga kiritish bundan mustasno.

3.1.5. Mijoz 6 oy mobaynida (savdo va savdo-vositachilik korxonalari esa 3 oy) bank hisobvarag‘i bo‘yicha pul operatsiyalarini o‘tkazish bilan moliya-xo‘jalik faoliyatini amalga oshirmagan hollarda (dehqon va fermer xo‘jaliklari bundan mustasno), bank bunday mijoz haqida ular hisobga qo‘yilgan soliq organiga tegishli choralar ko‘rish uchun axborot berishga majbur.

3.1.6. Bank, moliya-xo‘jalik faoliyatini amalga oshirmayotgan mijozning yopiladigan hisobvaraqlaridagi mablag‘larni bank tomonidan foydalanish huquqisiz 29842-“Harkatsiz depozit majburiyatlari” hisobvarag‘iga o‘tkazadi.

Mijoz guvohnomasining shuningdek, faoliyatning ayrim turlarini amalga oshirish uchun berilgan litsenziyaning amal qilish muddati tugaganda, hisobvaraqlar bo‘yicha operatsiyalar bank tomonidan to‘xtatiladi.

3.1.7. Mijozni joriy qilingan shakldagi to‘lov hujjatlari, blanklar, chek daftarchalari bilan to‘lovli asosda ta’minlaydi, uning so‘roviga ko‘ra hisobvarag‘idan ko‘chirma berib boradi.

3.1.8. Mijozga bank xizmati ko‘rsatish bilan bog‘liq masalalar yuzasidan maslahatlar beradi va boshqa konsalting xizmatlarini ko‘rsatadi.

3.1.9. Mijozning bank xizmati ko‘rsatish bilan bog‘liq me’yoriy hujjatlar bilan tanishishi va bank binosiga kirib-chiqishi uchun tegishli shart-sharoit yaratadi.

3.1.10. To‘lov hujjati bankka tushgan ish kuni (agar amaliyot kuni mobaynida tushgan bo‘lsa) yoki kelib tushgan ish kunining keyingi ish kunidan (agar amaliyot kuni tugagandan keyin tushgan bo‘lsa) kechiktirmay pul mablag‘larini mijozning hisobvarag‘iga kiritib qo‘yishi, mijozning topshirig‘iga muvofiq hisobvaraqdan pul mablag‘larini qo‘lga berishi yoki o‘tkazishi lozim. Bunda, amaliyot kuni bank kunining bir qismi bo‘lib hisoblanadi.

3.1.11. Bank, bank kuni davomida elektron to‘lov tizimi ishlamagan holda yoki bank balansi yopilmagan taqdirda jumladan, har oyning birinchi bank ish kuni to‘lovlarni yoki o‘tkazmalarni amalga oshirmasligi mumkin.

3.1.12. Pul hisob-kitob hujjatlari ijroga faqat mijozning bankga taqdim qilgan imzo namunalari qo‘yilgan varaqchasida ko‘rsatilgan shaxslardan yoki mijoz vakolat bergan shaxslardan qabul qilinadi (vakolat belgilangan tarzda rasmiylashtirilgan bo‘lishi kerak).

3.1.13. Mijozning asosiy depozit hisobvarag‘ida 2-son kartoteka paydo bo‘lganligi bankga ma’lum bo‘lsa, uning ikkilamchi talab qilib olinguncha depozit hisobvaraqlari va boshqa hisobvaraqlari (undiruv qaratilmaydigan hisobvaraqlar, akkreditiv, jamg‘arma va muddatli depozit hisobvaraqlar (muddati tugagunga qadar) hamda Hukumat qarori asosida ochilgan boshqa hisobvaraqlar bundan mustasno) bo‘yicha bank operatsiyalarini amalga oshirish uchun pul hisob-kitob hujjatlarini qabul qilish hamda asosiy hisobvarag‘iga bo‘lgan to‘lovlardan tashqari boshqa to‘lovlarni amalga oshirish 2-son kartoteka to‘liq so‘ndirilgunga qadar to‘xtatadi. Mazkur holatda ikkilamchi talab qilib olinguncha depozit hisobvarag‘i va boshqa hisobvaraqlardan asosiy talab qilib olinguncha depozit hisobvarag‘iga o‘tkazmalar memorial order orqali amalga oshiriladi.

3.1.14. Mijozning milliy valyutadagi hisobvaraqlaridagi mablag‘lar byudjetdan va byudjetdan tashqari jamg‘armalar bo‘yicha qo‘yilgan talablarni qondirish uchun yetarli bo‘lmasa, bank soliq organi taqdimnomasi asosida ushbu mijozning xorijiy valyutadagi hisobvarag‘ida mavjud mablag‘ning ushbu talablarni qondirish uchun yetarli bo‘lgan miqdoridagi qismini keyingi ish kunidan kechikmagan holda O‘zbekiston Respublikasi Valyuta birjasiga sotish uchun buyurtmanoma kiritadi. Sotishdan olingan mablag‘lar mijozning asosiy hisobvarag‘iga kirim qilinib, belgilangan tartibda mazkur hisobvaraqqa taqdim etilgan talablarni qondirish uchun yo‘naltiriladi. Talablarni qondirish amalda bo‘lgan davr mobaynida muddatli va jamg‘arma depozitlari bo‘yicha depozit shartnomalari uzaytirilmaydi hamda yangi shartnomalar tuzilmaydi.

3.1.15. Mijozning aybi bilan bankga zarar yetkazilsa, bank belgilangan tartibda zarar qiymatini qoplashni talab etish huquqiga ega.

3.1.16. Bank jinoiy faoliyatdan olingan daromadlarni legalashtirish va terrorizmni moliyalashtirishga qarshi kurashishga oid qonun hujjatlari talablarini bajarish uchun, mijoz va uning operatsiyalari yuzasidan ma’lumotlarni belgilangan tartibda maxsus vakolatli davlat organiga taqdim etish huquqiga ega.

3.1.17. Bank “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish to‘g‘risida” Qonunga muvofiq, mijoz hisobvarag‘i bo‘yicha operatsiyalarni to‘xtatib turishga yoki ularni amalga oshirishni rad etishga haqli.

3.1.18. Bank mijozning pul mablag‘laridan qay tarzda foydalanishni belgilashga yoki nazorat qilishga yoxud uning pul mablag‘larini tasarruf etish huquqini cheklashga haqli emas, qonun yoki ushbu shartnomada nazarda tutilgan hollar bundan mustasno.

3.1.19. Ko‘rsatilgan xizmatlar uchun haq, agar ushbu shartnomada boshqacha tartib nazarda tutilgan bo‘lmasa, bank tomonidan shu kunning o‘zida mijozning hisobvarag‘ida turgan pul mablag‘laridan memorial order orqali undirib olinadi.

3.1.20. Mijoz hisobvarag‘iga kirim qilish uchun asos bo‘lgan pul hisob-kitob hujjatlarda, pul hisob-kitob hujjatlarining majburiy rekvizitlari noto‘g‘ri ko‘rsatilsa, operatsiya maqsadi aniq bayon etilmasa shuningdek, ustavda ko‘rsatilmagan yoki litsenziya talab qiladigan faoliyat natijasida hisobvaraqqa pul mablag‘i kelib tushsa hisobvaraqdan mablag‘lar mijozning roziligisiz aniqlanish jarayonidagi tranzaksiyalar hisobvarag‘iga o‘tkazilib memorial order orqali mablag‘lar to‘lovchining hisobvarag‘iga qaytariladi.

3.1.21. Bank ushbu shartnomaning moliyaviy shartlari shu jumladan, to‘lovli xizmatning barcha turlarini tijorat siri sifatida tan oladi va uni oshkor qilmaydi.

3.1.22. Bank tadbirkorlik sub’ektlariga, kichik biznes sub’ektlarining milliy valyutada hisobvaraq ochish holatlaridan tashqari, banklarda hisobvaraqlar ochish uchun qonunchilikda belgilangan miqdorda haq olish huquqiga ega.

3.1.23. Mijoz (yuridik shaxs) tomonidan xodimlarga hisoblangan ish haqi va unga tenglashtirilgan to‘lovlar uchun pul mablag‘larini olishda (yoki plastik kartalarga o‘tkazishda) yagona ijtimoiy to‘lov hamda jismoniy shaxslardan olinadigan daromad solig‘ini to‘lash bo‘yicha to‘lov hujjatlarini bir vaqtda taqdim etmasa, bank ish haqi uchun naqd pul bermaslik yoki ish haqini plastik kartochkaga o‘tkazmaslik huquqiga ega.

**3.2. Mijozning huquq va majburiyatlari:**

3.2.1. Ta’sischilari O‘zbekiston Respublikasi rezidenti bo‘lgan yuridik shaxslar hamda yakka tartibdagi tadbirkorlar davlat ro‘yxatidan o‘tish jarayonida milliy va chet el valyutasidagi bank hisobvarag‘ini masofadan turib ochish huquqiga ega. Bunda, Bank mijozni Jinoiy faoliyatdan olingan daromadlarni legallashtirishga qarshi kurashish bo‘yicha moliyaviy choralar ishlab chiquvchi guruhning (FATF) talablaridan kelib chiqib, masofadan turib identifikatsiya qilish uchun zarur bo‘lgan ma’lumotlar mavjud bo‘lishi lozim.

3.2.2. Masofadan turib hisobvaraq ochgan Mijoz bankka belgilangan shakldagi imzolar namunalari qo‘yilgan ikki dona varaqcha hamda yuridik shaxs nomidan pul-hisob-kitob hujjatlarini imzolash vakolatiga ega shaxsning shaxsini tasdiqlovchi hujjati (pasport yoki uni o‘rnini bosadigan hujjat) taqdim etishi shart. Bank tomonidan shaxsni tasdiqlovchi hujjatdan nusxa olinib, asli qaytarib beriladi.

3.2.3. Mijoz bankdagi hisobvaraqda turgan o‘z pul mablag‘larini mustaqil tasarruf etadi hamda o‘z pul mablag‘larini qonun hujjatlarida belgilangan tartibda naqd pul shaklida olishi mumkin.

3.2.4. Mijoz bank tomonidan ko‘rsatilgan bank xizmatlari uchun xizmat haqini o‘z vaqtida hamda ushbu shartnomada nazarda tutilgan shartlar asosida to‘lab boradi. Mijoz bank tomonidan xizmat ko‘rsatish haqlarini to‘lash ta’minoti sifatida o‘zining hisobvarag‘ida kamida eng kam ish haqi miqdorida mablag‘ bo‘lishini ta’minlashi shart.

3.2.5. Mijoz ushbu shartnomaning moliyaviy shartlari shu jumladan, to‘lovli xizmatning barcha turlarini tijorat siri sifatida tan oladi va uni oshkor qilmaydi.

3.2.6. Bank sirini tashkil etuvchi ma’lumotlar bank tomonidan oshkor qilingan taqdirda, huquqlari buzilgan mijoz keltirilgan zararning o‘rnini qoplashni bankdan talab qilishga haqli.

3.2.7. Mijoz bankga taqdim qilgan to‘lov hujjatlari ijrosi yuzasidan, o‘z hisobvarag‘iga qo‘yilgan talabnomalar hamda inkassolar to‘g‘risida yozma va og‘zaki ma’lumot olishi mumkin.

3.2.8. Bank kassasidan olingan naqd pullarni qayta sanash natijasiga ko‘ra kam chiqqanda, bank binosidan chiqmasdan kamomadni tiklash talabini qo‘yishi yoki bank aybi bilan boshqa shaklda yetkazilgan zararni qoplab berishni talab qilish huquqiga ega.

3.2.9. Bankdan naqd pulsiz hisob-kitoblarni rasmiylashtirish qoidalari, bankning boshqa xizmatlari to‘g‘risida ma’lumot olishi, bank amaliyot kuni davomida bank binosiga kirib-chiqishi mumkin.

3.2.10. Mijoz bankda hisobvaraq ochish hamda yuritish uchun zarur hujjatlarni, shu jumladan FATCA bitimi doirasida mijoz ustav kapitalida ulushga ega yoki korxonada faoliyat yuritayotgan AQSh fuqarolari to‘g‘risidagi ma’lumotlarni taqdim qiladilar.

3.2.11. Bankda o‘rnatilgan ish tartibiga, to‘lov hujjatlarini rasmiylashtirish va taqdim etishda, hisob-kitoblarni amalga oshirishda qonun talablariga rioya qilinishini ta’minlaydi.

3.2.12. Mijoz kassa qoldig‘i limitini o‘rnatish hisob-kitob ma’lumotnomasini xar yili yanvar oyida, yangi hisob raqam ochgan mijoz keyingi oydan kechiktirmay bankga taqdim qiladi.

3.2.13. Naqd pul tushumiga ega bo‘lgan xo‘jalik yurituvchi sub’ektlar naqd pulni bank kassalariga inkassatsiya xizmatlari orqali o‘zlari belgilagan davrlarda yoki mustaqil ravishda topshirishlari mumkin.

3.2.14. Mijoz naqd pul topshirganligini tasdiqlovchi to‘lov kvitansiyalarini yo‘qotgan taqdirda bank tomonidan o‘rnatilgan tarifda belgilangan miqdorda haq (jarima) to‘lagan holda hujjat dublikatini olishi, naqd pul olishga ruxsat beruvchi pul cheklarini yo‘qotgan taqdirda bank tomonidan o‘rnatilgan tarifda belgilangan miqdorda haq (jarima) to‘lagan holda yangi pul chek daftarchasini olishi mumkin.

3.2.15. Mijoz o‘zining hisobvarag‘i bo‘yicha ko‘chirma olgan (yoki o‘zining hisobvarag‘i bo‘yicha axborot olgan) kundan keyingi 2 bank kuni ichida uning hisobvarag‘iga tegishli bo‘lmagan (begona) mablag‘larning kelib tushganligi to‘g‘risida bankka xabar berishi lozim.

3.2.16. Mijoz bankda o‘rnatilgan ish rejimiga amal kiladi xamda to‘lov hujjatlarini rasmiylashtirish va taqdim etishda, hisob-kitoblarni amalga oshirishda qonun talablariga rioya qilinishini ta’minlaydi.

3.2.17. Mijoz to‘lovlarni amalga oshirish va hisob-kitoblarga doir O‘zbekiston Respublikasi Markaziy bankining amaldagi me’yoriy-huquqiy hujjatlariga rioya qiladi.

3.2.18. Mijoz, o‘zining tashkiliy-huquqiy shakli yoki pochta manzili bilan bog‘liq o‘zgarishlar haqida 5 ish kuni ichida bankni yozma xabardor qiladi hamda tegishli hujjatlarni taqdim etishi lozim.

3.2.19. Mijoz, to‘lov hujjatlariga imzo qo‘yish huquqiga ega bo‘lgan shaxslarning o‘zgarishi haqida bankga xabar beradi hamda yangi imzo namunalari qo‘yilgan varaqchani taqdim etadi.

3.2.20. Mijoz (yuridik shaxs) tomonidan xodimlarga hisoblangan ish haqi va unga tenglashtirilgan to‘lovlar uchun pul mablag‘larini olishda (yoki plastik kartalarga o‘tkazishda) yagona ijtimoiy to‘lov hamda jismoniy shaxslardan olinadigan daromad solig‘ini to‘lash bo‘yicha to‘lov hujjatlarini bir vaqtda taqdim etishi shart.

3.2.21. Deponentlangan ish haqi, pensiya , nafaqa, va moddiy yordamni 3 ish kuni ichida bank kassasiga topshiradi.

3.2.22. Mijozda bank xizmatini ko‘rsatish shartnomasi bo‘yicha taraflarning o‘zaro munosabatlari yuzasidan savollar yuzaga kelganda, bank mijozga ushbu savollarning mohiyati bo‘yicha asosli javob va boshqa tegishli tushuntirishlar berishi shart.

**4. Hisobvaraq bo‘yicha operatsiyalarni amalga oshirish muddatlari**

4.1. Agar qonunda yoki ushbu shartnomada boshqacha muddatlar belgilab qo‘yilgan bo‘lmasa, bank tegishli to‘lov hujjati bankka tushgan kunning ertasidan kechiktirmasdan tushgan pul mablag‘larini hisobvaraqqa kiritib qo‘yadi, mijozning topshirig‘iga muvofiq hisobvaraqdan pul mablag‘larini naqd pul shaklda yoki naqd pulsiz shaklda o‘tkazib beradi.

4.2. “Bank hisobvaraqlariga masofadan xizmat ko‘rsatish” dasturi o‘rnatilgan mijozlarga xizmat ko‘rsatilganda ularning xizmat ko‘rsatish muddati alohida kelishiladi.

**5. Hisobvaraqni tasarruf qilishning cheklanishi**

5.1. Mijozning hisobvaraqda turgan pul mablag‘larini tasarruf qilish huquqlarini cheklashga yo‘l qo‘yilmaydi, hisobvaraqda turgan pul mablag‘larini xatlash yoki qonunda nazarda tutilgan hollarda hisobvaraq bo‘yicha operatsiyalarni to‘xtatib qo‘yish hollari bundan mustasno.

**6. Bank siri**

6.1. Bank mijozga taalluqli bo‘lgan bank sirini tashkil etuvchi ma’lumotlarning sir saqlanishini kafolatlaydi. Bank sirini tashkil etuvchi ma’lumotlar faqat mijozning o‘ziga yoki uning vakillariga berilishi mumkin. Uchinchi shaxslarga bunday ma’lumotlar qonunda nazarda tutilgan hollarda va tartibda berilishi mumkin.

6.2. Bank sirini tashkil etuvchi ma’lumotlar davlat soliq xizmati organlariga bank mijoziga (vakiliga) soliq solish masalalariga taalluqli hollarda qonun hujjatlariga muvofiq taqdim etiladi.

6.3. Mijozning pul mablag‘lari yoki boshqa mol-mulk bilan bog‘liq operatsiyalari to‘g‘risidagi axborotni yoxud boshqa ma’lumotlarni maxsus vakolatli davlat organiga belgilangan tartibda taqdim etish tijorat, bank siri yoki qonun bilan qo‘riqlanadigan boshqa sirni buzish hisoblanmaydi.

**7. Bank xizmati ko‘rsatish bo‘yicha to‘lovlarni amalga oshirish va ayrim turdagi bank xizmatlarini ko‘rsatish tartibi**

7.1. Bank tomonidan mijozga ko‘rsatilgan xizmat haqi, bank amaliyoti bajarilgan kun mijozning asosiy depozit va ikkilamchi, shuningdek, boshqa hisobvaraqlari debet aylanmasidan akseptsiz tartibda memorial orderlar asosida undiriladi. Mijoz ko‘rsatiladigan xizmatlar uchun oldindan to‘lovni amalga oshirishi mumkin bu holatda to‘lov mijozning to‘lov topshiriqnomasi asosida olinadi. Mijozga milliy valyutada talab qilib olinguncha (jamg‘arma, muddatli va boshqa) depozit hisobvaraqlar ochish va yopishda xizmat haqi hamda mijoz hisobvarag‘iga xizmat ko‘rsatishda oylik abonent to‘lovi undirilmaydi.

7.2. Mijozning asosiy depozit va ikkilamchi, shuningdek boshqa hisobvaraqlari debet aylanmasidan va bank tomonidan ko‘rsatiladigan boshqa bank xizmati haqlari miqdori bank Boshqaruvi yoki u vakolat bergan ishchi organ belgilaydigan tariflar bo‘yicha undiriladi. Mazkur tariflar ushbu shartnoma tuzilgan paytda mijozga 1-ilovada keltirilgan shakldagi bayonnomani tasdiqlash orqali tanishtiriladi. Ushbu bayonnoma shartnomaning ajralmas qismi hisoblanadi.

7.3. Mijozga ko‘rsatiladigan bankning boshqa turdagi xizmatlari ushbu shartnomaga   
2–6-ilovalar shaklda tuziladigan shartnomalar asosida amalga oshiriladi. Ilova shartnomalarida faqat shu turdagi bank xizmati ko‘rsatish qoidalari va shartlari bayon qilinib, yuzaga keladigan barcha masalalar ushbu shartnoma matni bo‘yicha hal qilinadi. Ilova shartnomalarida bank xizmatlari bo‘yicha alohida neustoykalar kelishilgan bo‘lsa, asosiy shartnomadagi neustoykalar qo‘llanilmaydi.

7.4. Mijozning bank hisobvarag‘iga kelib tushgan mablag‘larni kiritib qo‘yganlik uchun (kredit aylanmasi uchun) vositachilik haqi undirilmaydi.

7.5. Kichik tadbirkorlik sub’ektlari tomonidan O‘zbekiston Respublikasi Davlat byudjetiga ularning hisobvaraqlaridan soliqlarni va boshqa majburiy to‘lovlarni to‘lashda bank xizmatlari uchun to‘lov undirilmaydi.

**8. Taraflarning javobgarligi**

**8.1. Bankning javobgarligi:**

8.1.1. Bank tomonidan ish haqi va qonunlarda nazarda tutilgan boshqa ehtiyojlar uchun o‘z vaqtida naqd pul bermaganlik uchun mijozga, ular hisobvaraqlarida mablag‘ bo‘lganida bank ustav sarmoyasi belgilangan eng kam miqdorining 0,005 foizi miqdorida jarima to‘laydi.

8.1.2. Mijoz hisobvarag‘iga pullarni hisobga kiritish va hisobdan chiqarish tartibini buzganlik uchun, elektron to‘lovlarni amalga oshirishning va xato amalga oshirilgan elektron to‘lovlarni qaytarishning o‘rnatilgan muddatlarini buzishni istisno etgan holda, bank ustav kapitalining eng kam miqdorining 0,01 foizi miqdorida jarima to‘laydi.

Elektron to‘lovlarni amalga oshirishning qonun hujjatlarida o‘rnatilgan muddatlari bank tomonidan buzilgan taqdirda, u mijozga kechiktirilgan har bir kun uchun kechiktirilgan elektron to‘lov summasining 0,1 foizi miqdorida, lekin kechiktirilgan elektron to‘lov summasining 10 foizidan ko‘p bo‘lmagan miqdorda penya to‘lashi shart.

Bankning aybi bilan elektron to‘lov noto‘g‘ri amalga oshirilgan taqdirda, u mablag‘ni xatolik aniqlangan kundan keyingi ish kunidan kechiktirmasdan oluvchining hisobvarag‘iga o‘tkazishi shart. Aks holda, mijoz bankdan mablag‘larni qaytarishni, shuningdek kechiktirilgan har bir kun uchun noto‘g‘ri amalga oshirilgan elektron to‘lov summasining 0,1 foizi miqdorida, lekin noto‘g‘ri amalga oshirilgan elektron to‘lov summaning 10 foizidan ko‘p bo‘lmagan miqdorda penya to‘lashni qonunda belgilangan tartibda talab qilish huquqiga ega.

8.1.3. Mijozning hisob-kitob hujjatlari bank aybi bilan yo‘qolgan taqdirda hamda bu holat mijoz uchun to‘lovning kechikishiga salbiy ta’sir ko‘rsatsa, bank har bir holat uchun eng kam ish haqining 50 foizi miqdorida jarima to‘laydi.

8.1.4. Bank, mijoz hisobvarag‘idan noto‘g‘ri ko‘chirmalar berilgan har bir holat uchun eng kam ish haqining 1 baravari miqdorida jarima to‘laydi.

8.1.5. Bank quyidagi hollarda jarima to‘lashdan ozod qilinadi:

a) ushbu shartnomada ko‘rsatilgan fors-major holatlar, shuningdek, banklararo elektron to‘lov tizimida ro‘y berishi mumkin bo‘lgan uzilish va ma’lumotlar bazasining (serverning) ishdan chiqishi;

b) mijozning amaldagi qonunchilikka zid keladigan to‘lovlarni amalga oshirish maqsadida to‘lov hujjatlarni taqdim qilishi yoki to‘lovni qabul qilish harakatining rad qilinishi;

v) belgilangan tartibda bank yoki mijoz hisobvaraqlari bo‘yicha operatsiyalar to‘xtatilganda;

g) taqdim qilingan to‘lov hujjatlarining noto‘g‘ri rasmiylashtirilishi yoki boshqa xatoliklar (nomuvofiqliklar) aniqlanganda;

d) bank kuni davomida elektron to‘lov tizimi ishlamagan holda yoki bank balansi yopilmagan taqdirda jumladan, har oyning birinchi bank kuni bank to‘lovlarni yoki o‘tkazmalarni amalga oshirmagan hollarda;

ye) Mijoz “Internet-banking” yoki “Mobil-banking” tizimi orqali to‘lovlarni amalaga oshirishida, o‘z hisobvarag‘i bo‘yicha ma’lumotlar olishida Internet hamda mobil aloqa operatorlari aybi bilan tizimda uzilishlar ro‘y berganda.

**8.2. Mijozning javobgarligi:**

8.2.1. Mijoz hisobvaraq ochish uchun taqdim qilingan hujjatlarning haqiqiyligi uchun javobgar bo‘ladi.

8.2.2. Mijoz bankning tijorat sirini oshkor qilganda, sirni oshkor qilish natijasida bankga yetkazilgan zararni belgilangan tartibda qoplaydi.

8.2.3. Ushbu shartnomaning 3.2.15 bandida ko‘rsatilgan ma’lumotlarni bankka xabar bermaganligi uchun kechiktirilgan har bir kun uchun kechiktirilgan summaning 0,05 foizi miqdorida bankka penya to‘laydi, biroq bunda penyaning umumiy summasi mijozga tegishli bo‘lmagan summalar miqdorining 30 foizidan oshib ketmasligi lozim.

8.2.4. Mijoz bankga taqdim etgan ma’lumotlarning to‘g‘riligi uchun javobgardir. Mijozning noqonuniy harakati (faoliyati) natijasida bankga nisbatan moliyaviy sanksiyalar qo‘llanilganda, bank uni regress tartibda mijozdan undirish talabini qo‘yishi mumkin.

8.2.5. Mijoz bank xizmati ko‘rsatish haqlarini shartnomada kelishilgan tartibda to‘lamagan hollarda, qonunchilikda belgilangan tartibda begona pullardan foydalangani uchun zararni qoplaydi.

**8.3. Boshqa shartlar:**

8.3.1. Taraflar o‘zlariga bog‘liq bo‘lmagan hollarda, ko‘rib yoki bilib bo‘lmaydigan voqea va hodisalar natijasida o‘z majburiyatlarini to‘la yoki qisman bajara olmasalar, majburiyatlarning fors-major holatiga tegishli qismi uchun javobgar bo‘lmaydilar.

Bunday holatlarga (fors-major) zilzila, urush, epidemiya, ekzotiya, portlash, yong‘in, vakolatli organ qarori va shunga o‘xshash hodisalar kiradi.

8.3.2. Ushbu shartnomaning 3.2.19 bandida nazarda tutilgan o‘zgarish haqida hujjat bilan tasdiqlangan ma’lumotning o‘z vaqtida taqdim etilmasligi natijasida mijozga yetkazilgan zarar bo‘yicha bank javob bermaydi.

**9. Shartnomaning amal qilish muddati va uni bekor qilish tartibi**

9.1. Ushbu shartnomaga kiritiladigan barcha o‘zgartish va ko‘shimchalar taraflarning kelishuviga asosan yozma ravishda tuziladi.

9.2. Ushbu shartnoma mijozning arizasiga ko‘ra o‘zi istagan vaqtda bank xizmati ko‘rsatish bilan bog‘liq barcha to‘lovlar to‘liq to‘langandan so‘ng bekor qilinishi mumkin.

9.3. Bankning talabiga ko‘ra ushbu shartnoma quyidagi hollarda sud tomonidan bekor qilinishi mumkin:

- bank xizmati haqlari mijoz tomonidan 1 oy muddat ichida to‘lanmagan holda;

- mijozning hisobvarag‘ida saqlanayotgan pul mablag‘lari summasi bank qoidalarida yoki shartnomada ko‘zda tutilgan eng kam miqdordan oz bo‘lsa, agar bunday summa bank bu haqda ogohlantirgan kundan boshlab 1 oyda tiklanmasa;

- 1 yil davomida hisobvaraq bo‘yicha operatsiyalar amalga oshirilmagan hollarda.

9.4. Mijoz tomonidan jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish bo‘yicha qonunchilik talablariga rioya qilinmaganda, ushbu shartnoma bank tomonidan bir tomonlama bekor qilinishi mumkin.

9.5. Shartnoma bekor qilingan kundan boshlab bank mijozning hisobvarag‘ini yopadi va mijozning mablag‘lar qoldig‘ini u ko‘rsatgan boshqa hisobvaraqqa o‘tkazadi. Agar mijoz mablag‘lar qoldig‘ini boshqa hisobvaraqqa o‘tkazish to‘g‘risida ko‘rsatma bermasa, bank bir tomonlama tartibda mijozning to‘lov hujjatlarini ijro etishni to‘xtatadi.

9.6. Ushbu shartnoma yuzasidan nizo kelib chiqqan hollarda, taraflar uni muzokara yo‘li bilan hal etishning barcha choralarini ko‘radi. Agar, kelishuvga erishilmagan taqdirda nizo sud tartibida hal etiladi.

9.7. Ushbu shartnoma nomuayyan muddatga tuzilgan bo‘lib, u taraflardan birining tashabbusi bilan bekor qilinmaguncha amalda bo‘ladi. Bank xizmati tarifida o‘zgarishlar ro‘y berganda yoki yangi xizmat turlarini kelishish zarurati tug‘ilganda, bank tomonidan bu taklif mijozga umumiy tartibda ma’lum qilinadi. Bankning bu taklifi mijoz tomonidan javobsiz qoldirilganda, mijozning ushbu shartnomada qayd etilgan rekvizitlariga yozma ravishda xabar qilinadi. Agarda, mijoz shundan so‘ng ham bank taklifi yuzasidan 5 kun ichida xabar bermasa, bank taklifi qabul qilingan hisoblanadi.

9.8. Ushbu shartnoma bir xil yuridik kuchga ega bo‘lgan 2 nusxada tuzilib, taraflarga bir nusxadan taqdim etiladi.

9.9. Ushbu shartnomani har ikki tomon imzolashi bilan taraflar o‘rtasida ilgari tuzilgan “Bank hisobvarag‘i shartnomasi” o‘z kuchini yo‘qotadi.

**10. Taraflarning pochta manzili va rekvizitlari**

|  |  |  |  |  |
| --- | --- | --- | --- | --- |
|  | | |  | |
| **BANK**  “Biznesni rivojlantirish banki” ATB **{/bxo\_name/}**  Pochta manzili: **{/bxo\_address/}**  MFO: **{/bxo\_mfo/}**  H/R: **{/bxo\_schet/}**  INN: **{/bxo\_inn/}**  OKED: **{/bxo\_oked/}**  Telefon: **{/bxo\_phone/}**  Boshqaruvchi **{/bxo\_manager/}**  Bosh buxgalter **{/bxo\_accountant/}**  Xuquqshunos **{/bxo\_lawyer/}** | **MIJOZ**  **{/client\_name/}**  Pochta manzili: **{/client\_address/}**  MFO: **01037**  H/R: **{/client\_schet/}**  INN: **{/client\_inn/}**  OKID: **{/client\_oked/}**  Telefon: **{/client\_phone/}**  Boshqaruvchi **{/client\_manager/}**  Bosh buxgalter **{/client\_accountant/}**  Xuquqshunos **{/client\_lawyer/}** | |
| *muxr izi* | *muxr izi* | |

**Bank xisobvarag‘i shartnomasiga 1-ilova**

**{/contract\_date/} dagi bank xisobvarag‘i shartnomasi buyicha bank xizmatlarini ko‘rsatishda to‘lovlarni amalga oshirish tarifi to‘g‘risida**

**Bayonnoma**

**{/contract\_date/}**

Men, **{/client\_manager/}** “Biznesni rivojlantirish banki” ATB Boshqaruvi tomonidan tasdiqlangan “Bank mijozlariga xizmatlar ko‘rsatish tarifi” bilan tanishtirildim.

**{/contract\_date/}** da tuzilgan **{/contract\_number/}**-sonli bank xisobvarag‘i shartnomasiga asosan mendan bank xizmatlari uchun undirilgan bank daromadi yuzasidan e’tirozim yo‘q.

Tomonlarning pochta manzili va rekvizitlari

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **BANK**  “Biznesni rivojlantirish banki” ATB **{/bxo\_name/}**  Boshqaruvchi **{/bxo\_manager/}**  Bosh buxgalter **{/bxo\_accountant/}**  Xuquqshunos **{/bxo\_lawyer/}** | **MIJOZ**  **{/client\_name/}**  Boshqaruvchi **{/client\_manager/}**  Bosh buxgalter **{/client\_accountant/}**  Xuquqshunos **{/client\_lawyer/}** | | *muxr izi* | *muxr izi* | | |  |  |  | | --- | --- | --- | | **MIJOZ**  **{/client\_name/}**  Boshqaruvchi **{/client\_manager/}**  Bosh buxgalter **{/client\_accountant/}**  Xuquqshunos **{/client\_lawyer/}** | **BANK**  “Biznesni rivojlantirish banki” ATB **{/bxo\_name/}**  Boshqaruvchi **{/bxo\_manager/}**  Bosh buxgalter **{/bxo\_accountant/}**  Xuquqshunos **{/bxo\_lawyer/}** | **MIJOZ**  **{/client\_name/}**  Boshqaruvchi **{/client\_manager/}**  Bosh buxgalter **{/client\_accountant/}**  Xuquqshunos **{/client\_lawyer/}** | | *muxr izi* | *muxr izi* | *muxr izi* | |